CELEX: 32022R1012
Language: sk
Date: 2022-04-07 00:00:00
Title: Delegované nariadenie Komisie (EÚ) 2022/1012 zo 7. apríla 2022, ktorým sa dopĺňa nariadenie Európskeho parlamentu a Rady (ES) č. 561/2006, pokiaľ ide o stanovenie noriem upresňujúcich úroveň služieb a bezpečnosti bezpečných a chránených parkovacích plôch a postupov ich certifikácie

28.6.2022   
               
               
                  SK
               
               
                  Úradný vestník Európskej únie
               
               
                  L 170/27
               
            
         DELEGOVANÉ NARIADENIE KOMISIE (EÚ) 2022/1012
         zo 7. apríla 2022,
         ktorým sa dopĺňa nariadenie Európskeho parlamentu a Rady (ES) č. 561/2006, pokiaľ ide o stanovenie noriem upresňujúcich úroveň služieb a bezpečnosti bezpečných a chránených parkovacích plôch a postupov ich certifikácie
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 561/2006 z 15. marca 2006 o harmonizácii niektorých právnych predpisov v sociálnej oblasti, ktoré sa týkajú cestnej dopravy, ktorým sa menia a dopĺňajú nariadenia Rady (EHS) č. 3821/85 a (ES) č. 2135/98 a zrušuje nariadenie Rady (EHS) č. 3820/85 (1), a najmä na jeho článok 8a ods. 2,
         keďže:
         
                     (1)
                  
                  
                     V súlade s článkom 8 nariadenia (ES) č. 561/2006 musia vodiči cestnej dopravy čerpať doby denného a týždenného odpočinku. Niektoré z týchto dôb odpočinku často strávia na cestách, najmä v prípadoch, keď vodiči vykonávajú činnosti diaľkovej medzinárodnej dopravy. Je preto nanajvýš dôležité, aby vodiči mali prístup k parkovacím plochám, kde môžu bezpečne odpočívať, s primeranými zariadeniami na prístup k službám, ktoré potrebujú.
                  
               
                     (2)
                  
                  
                     V článku 8a ods. 1 nariadenia (ES) č. 561/2006 sa vymenúvajú požiadavky, ktoré musia parkovacie plochy prístupné pre vodičov vykonávajúcich cestnú prepravu tovaru a cestujúcich spĺňať, aby mohli byť certifikované ako bezpečné a chránené parkovacie plochy, a to vo vzťahu k úrovniam služby a bezpečnosti takýchto parkovacích plôch.
                  
               
                     (3)
                  
                  
                     Štúdia Komisie z roku 2019 o bezpečných a chránených parkovacích plochách v Únii (2) potvrdila značný nedostatok takýchto zariadení. V rámci nej bolo predložených aj niekoľko návrhov vrátane návrhov noriem pre bezpečné a chránené parkovacie plochy a postupov certifikácie.
                  
               
                     (4)
                  
                  
                     Vzhľadom na súčasný nedostatok bezpečných a chránených parkovacích plôch v Únii by sa mal na úrovni Únie podporovať rozvoj takýchto zariadení, aby sa zabezpečilo, že vodiči cestnej dopravy k nim budú mať prístup všade, kde sa na cestách Únie zastavia.
                  
               
                     (5)
                  
                  
                     Na stimuláciu rozvoja bezpečných a chránených parkovacích plôch treba vypracovať spoločný rámec na úrovni Únie, aby sa zabezpečilo, že odvetvie bude mať prístup k jasným a harmonizovaným informáciám o bezpečných a chránených parkovacích plochách v celej Únii.
                  
               
                     (6)
                  
                  
                     Na zlepšenie pracovných podmienok vodičov cestnej dopravy v súlade s nariadením (ES) č. 561/2006 by mala byť v rámci všetkých bezpečných a chránených parkovacích plôch dostupná minimálna spoločná úroveň služieb, a to bez ohľadu na úroveň ich bezpečnosti.
                  
               
                     (7)
                  
                  
                     Vzhľadom na narastajúci počet trestných činov v oblasti nákladnej dopravy, ktoré postihujú vodičov cestnej dopravy na cestách, by sa mala zvýšiť bezpečnosť vodičov cestnej dopravy, aby sa zabezpečilo, že môžu odpočívať bez stresu a že nebudú trpieť zvýšenou únavou. Poskytovanie dobrých podmienok na odpočinok vodičom na bezpečných a chránených parkovacích plochách je kľúčové pre zaistenie bezpečnosti cestnej premávky a zníženie rizika nehôd spôsobených únavou.
                  
               
                     (8)
                  
                  
                     Bezpečné a chránené parkovacie plochy sú pre vodičov a dopravné podniky nevyhnutné na ochranu ich nákladov pred trestnou činnosťou v oblasti nákladnej dopravy. Vzhľadom na rôznorodosť podnikov a prepravovaného tovaru môžu prevádzkovatelia dopravy a vodiči potrebovať parkovacie plochy s rôznou úrovňou bezpečnosti, a to v závislosti od tovaru, ktorý prepravujú. V normách Únie by sa preto mali zohľadňovať rôzne druhy podnikov a parkovacie plochy by mali poskytovať rôzne minimálne úrovne bezpečnosti.
                  
               
                     (9)
                  
                  
                     Bezpečnosť parkovacích plôch by sa mala dosiahnuť zabezpečením vhodných bezpečnostných zariadení a postupov po celom ich obvode, v rámci samotnej parkovacej plochy a na miestach vjazdu a výjazdu. Mali by sa zaviesť aj postupy personálu, aby sa zabezpečilo prijímanie opatrení na predchádzanie rizikám a na zmierňovanie následkov incidentov, keď k nim dôjde.
                  
               
                     (10)
                  
                  
                     S cieľom poskytnúť používateľom bezpečných a chránených parkovacích plôch transparentnosť a istotu by parkovacie plochy mal certifikovať nezávislý certifikačný orgán, a to v súlade s postupmi vymedzenými na úrovni Únie. Postupy certifikácie v rámci auditov, opätovných auditov a neohlásených auditov bezpečných a chránených parkovacích plôch by sa mali jasne konkretizovať, aby sa zabezpečilo, že prevádzkovatelia parkovacích plôch budú vedieť, ako požiadať o certifikáciu alebo opätovnú certifikáciu. Malo by sa takisto zabezpečiť, aby sa zaviedli primerané postupy, keď sa zistí, že bezpečná a chránená parkovacia plocha už nezodpovedá úrovni služby alebo bezpečnosti, pre ktorú bola certifikovaná.
                  
               
                     (11)
                  
                  
                     Používatelia bezpečných a chránených parkovacích plôch by mali mať k dispozícii mechanizmy na podávanie sťažností, aby mohli nahlásiť neplnenie povinností.
                  
               
                     (12)
                  
                  
                     Certifikačné orgány by mali mať možnosť vydávať prevádzkovateľom certifikátu o audite a takisto oznamovať tieto informácie Komisii, aby zoznam bezpečných a chránených parkovacích plôch na príslušnom oficiálnom webovom sídle bol stále aktuálny.
                  
               
                     (13)
                  
                  
                     S cieľom zohľadniť rýchly vývoj digitálnych technológií a neustále zlepšovať pracovné podmienky vodičov by Komisia mala posúdiť význam revízie harmonizovaných noriem a postupov certifikácie najneskôr štyri roky po prijatí tohto aktu,
                  
               PRIJALA TOTO NARIADENIE:
         
            Článok 1
            Úroveň bezpečnosti a služieb
            Na to, aby bola parkovacia plocha certifikovaná ako bezpečná a chránená parkovacia plocha podľa článku 8a ods. 1 nariadenia (ES) č. 561/2006, musí spĺňať tieto normy:
            
                        a)
                     
                     
                        všetky normy týkajúce sa minimálnej úrovni služby stanovené v časti A prílohy I k tomuto nariadeniu;
                     
                  
                        b)
                     
                     
                        všetky normy jednej z úrovní bezpečnosti stanovené v časti B prílohy I k tomuto nariadeniu.
                     
                  
         
            Článok 2
            Postupy certifikácie
            Certifikácia parkovacích plôch ako bezpečných a chránených parkovacích plôch podľa článku 8a ods. 1 nariadenia (ES) č. 561/2006 musí spĺňať normy a postupy stanovené v prílohe II k tomuto nariadeniu.
         
         
            Článok 3
            Doložka o revízii
            Komisia najneskôr do 7. apríla 2026 posúdi, či je potrebné zmeniť normy a postupy certifikácie uvedené v prílohách I a II vzhľadom na aktuálny technologický vývoj a s cieľom neustále zlepšovať pracovné podmienky vodičov.
         
         
            Článok 4
            Nadobudnutie účinnosti
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 7. apríla 2022
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 102, 11.4.2006, s. 1.
         
            (2)  Štúdia Komisie o bezpečných a chránených parkovacích miestach pre nákladné automobily (2019). Dostupná na:
         https://sstpa.eu-study.eu/download/19/final-report/1188/final-report-sstpa-28022019-isbn.pdf.
      
      
         
            PRÍLOHA I
            NORMY ÚNIE, V KTORÝCH SA PODROBNE UVÁDZA ÚROVEŇ SLUŽBY A BEZPEČNOSTI BEZPEČNÝCH A CHRÁNENÝCH PARKOVACÍCH PLÔCH
            A.   Minimálna úroveň služby
            
            Bezpečné a chránené parkovacie plochy certifikované podľa noriem Únie spĺňajú minimálnu úroveň služieb uvedenú v tabuľke 1.
            
               
                  Tabuľka 1
               
            
            
                        Hygienické zariadenia primerané z rodového hľadiska
                     
                     
                        
                                    —
                                 
                                 
                                    K dispozícii sú fungujúce oddelené toalety a sprchy pre mužov a ženy. V sprchách je k dispozícii teplá voda.
                                 
                              
                                    —
                                 
                                 
                                    K dispozícii sú fungujúce vodovodné kohútiky s teplou vodou. Mydlo na ruky sa poskytuje bezplatne.
                                 
                              
                                    —
                                 
                                 
                                    Na mieste sú k dispozícii odpadkové koše, ktoré sa pravidelne vyprázdňujú.
                                 
                              
                                    —
                                 
                                 
                                    Toalety, sprchy a umývadlá sa čistia a kontrolujú denne v pravidelných intervaloch. Je vyvesený rozvrh upratovania.
                                 
                              
                  
                        Možnosti nákupu a konzumácie potravín a nápojov
                     
                     
                        
                                    —
                                 
                                 
                                    Občerstvenie a nápoje sa dajú zakúpiť nepretržite, sedem dní v týždni.
                                 
                              
                                    —
                                 
                                 
                                    Pre vodičov je k dispozícii priestor určený na konzumáciu.
                                 
                              
                  
                        Pripojenia na komunikáciu
                     
                     
                        
                                    —
                                 
                                 
                                    Pripojenie k internetu je bezplatné.
                                 
                              
                  
                        Zdroj napájania
                     
                     
                        
                                    —
                                 
                                 
                                    K dispozícii sú elektrické zástrčky na osobnú potrebu.
                                 
                              
                                    —
                                 
                                 
                                    Zariadenia na dodávku elektrickej energie pre chladiarenské vozidlá cestnej dopravy musia byť k dispozícii na mieste do 31. decembra 2026.
                                 
                              
                  
                        Núdzové kontaktné miesta a postupy
                     
                     
                        
                                    —
                                 
                                 
                                    Na parkovisku sú umiestnené zrozumiteľné značky, aby sa zaistila bezpečná premávka.
                                 
                              
                                    —
                                 
                                 
                                    Na parkovisku sú vyvesené núdzové kontakty, a to aspoň v úradnom jazyku daného štátu a v angličtine. Dopĺňajú ich ľahko zrozumiteľné piktogramy.
                                 
                              
                  B.   Úrovne bezpečnosti
            
            
                        1.
                     
                     
                        Bezpečné a chránené parkovacie plochy certifikované podľa noriem Únie spĺňajú kritériá stanovené v rámci jednej z úrovni bezpečnosti uvedených v tabuľkách 2 až 5.
                     
                  
                        2.
                     
                     
                        Na bezpečných a chránených parkovacích plochách sa zabezpečí, že zariadenia a postupy uvedené v rámci každej úrovne bezpečnosti sú úplne prevádzkyschopné.
                     
                  
                        3.
                     
                     
                        Normami stanovenými v tomto nariadení nie sú dotknuté vnútroštátne právne predpisy súvisiace s úlohami, ktoré musia vykonávať úradne schválení a odborne pripravení interní alebo externí zamestnanci bezpečnostnej služby. Ak si to vyžadujú vnútroštátne právne predpisy, všetci zamestnanci bezpečnostnej služby absolvujú primeranú odbornú prípravu.
                     
                  
                        4.
                     
                     
                        Obdobiami na uchovávanie údajov zhromaždených prostredníctvom kamerového systému (systém CCTV) nie je dotknuté vnútroštátne právo ani právne predpisy Únie v tejto oblasti. Uplatňujú sa na všetky povinné a dobrovoľné požiadavky podľa týchto noriem.
                     
                  
                        5.
                     
                     
                        Hodnoty osvetlenia (v luxoch) uvedené v rôznych úrovniach bezpečnosti sú priemerné hodnoty.
                     
                  
                        6.
                     
                     
                        Bez toho, aby boli dotknuté vnútroštátne právne predpisy stanovujúce ďalšie požiadavky na odbornú prípravu, prevádzkovatelia bezpečných a chránených parkovacích plôch zabezpečia, aby sa ich personál, ktorý obsluhuje bezpečné a chránené parkovacie plochy na mieste a na diaľku, ako aj manažér parkoviska, zúčastnili na odbornej príprave o normách Únie pre bezpečné a chránené parkovacie plochy. Nový personál absolvuje túto odbornú prípravu do šiestich mesiacov od svojho nástupu do funkcie. Odborná príprava zahŕňa tieto oblasti:
                        
                                    —
                                 
                                 
                                    odborná príprava personálu a dohľad,
                                 
                              
                                    —
                                 
                                 
                                    riadenie incidentov,
                                 
                              
                                    —
                                 
                                 
                                    sledovanie a monitorovanie,
                                 
                              
                                    —
                                 
                                 
                                    technológie.
                                 
                              
                  
                        7.
                     
                     
                        V rámci bezpečných a chránených parkovacích plôch sú vyvesené informácie pre používateľov o tom, ako podať sťažnosť príslušnému certifikačnému orgánu.
                     
                  a)   Bronzová úroveň
            
            
               
                  Tabuľka 2
               
            
            
                        BRONZOVÁ ÚROVEŇ
                     
                  
                        Obvod
                     
                     
                        
                                    —
                                 
                                 
                                    Obvod bezpečnej a chránenej parkovacej plochy sa zaistí vizuálnym odradzujúcim prostriedkom. Vizuálny odradzujúci prostriedok sa umiestňuje na zemi, aby označoval obvod bezpečnej a chránenej parkovacej plochy a upozorňuje na to, že vjazd na parkovaciu plochu je povolený len nákladným vozidlám a oprávneným vozidlám.
                                 
                              
                                    —
                                 
                                 
                                    Obvod bezpečnej a chránenej parkovacej plochy je osvetlený intenzitou 15 luxov.
                                 
                              
                                    —
                                 
                                 
                                    Akákoľvek vegetácia okolo obvodu bezpečnej a chránenej parkovacej plochy sa musí orezať, aby sa zabezpečila dobrá viditeľnosť.
                                 
                              
                  
                        Parkovacia plocha
                     
                     
                        
                                    —
                                 
                                 
                                    Vhodné značenie uvádza, že vjazd na parkovaciu plochu je povolený len pre nákladné vozidlá a oprávnené vozidlá.
                                 
                              
                                    —
                                 
                                 
                                    Fyzické kontroly alebo kontroly diaľkového dohľadu sa vykonávajú minimálne raz za 24 hodín.
                                 
                              
                                    —
                                 
                                 
                                    Akákoľvek vegetácia na parkovacej ploche sa musí orezať, aby sa zabezpečila dobrá viditeľnosť.
                                 
                              
                                    —
                                 
                                 
                                    Všetky existujúce pruhy pre vozidlá a chodcov na parkovacej ploche sú osvetlené intenzitou 15 luxov.
                                 
                              
                  
                        Vjazd/výjazd
                     
                     
                        
                                    —
                                 
                                 
                                    Miesta vjazdu na bezpečnú a chránenú parkovaciu plochu a výjazdu z nej sú osvetlené intenzitou 25 luxov.
                                 
                              
                                    —
                                 
                                 
                                    Vo všetkých miestach vjazdu na bezpečnú a chránenú parkovaciu plochu a výjazdu z nej je nainštalovaný fungujúci kamerový systém CCTV s dobrou kvalitou obrazu.
                                 
                              
                                    —
                                 
                                 
                                    Kamerový systém CCTV musí mať minimálne schopnosť nepretržitého digitálneho nahrávania (päť snímok za sekundu), alebo musí byť založený na detekcii pohybu so záznamom pred ním a po ňom a kamerami so skutočným denným a nočným videním s HD rozlíšením 720 pixelov.
                                 
                              
                                    —
                                 
                                 
                                    Prevádzkovateľ bezpečnej a chránenej parkovacej plochy vykonáva bežnú kontrolu kamerového systému CCTV raz týždenne, pričom záznam o nej sa musí uchovávať jeden týždeň. Prevádzkovateľ bezpečnej a chránenej parkovacej plochy vykonáva kontrolu funkčnosti kamerového systému CCTV aspoň raz za 48 hodín.
                                 
                              
                                    —
                                 
                                 
                                    Údaje z kamerového systému CCTV sa musia uchovávať 30 dní, pokiaľ platné vnútroštátne právne predpisy alebo právne predpisy Únie nepožadujú kratšie obdobie uchovávania. V takom prípade sa uplatňuje najdlhšie obdobie uchovávania, ktoré povoľuje zákon.
                                 
                              
                                    —
                                 
                                 
                                    Bezpečná a chránená parkovacia plocha má kamerový systém CCTV so zárukou, uzavretú dohodu o úrovni poskytovaných služieb alebo preukáže schopnosť vykonávať vlastnú údržbu. Kamerové systémy CCTV na bezpečnej a chránenej parkovacej ploche obsluhujú kvalifikovaní technici.
                                 
                              
                  
                        Postupy personálu
                     
                     
                        
                                    —
                                 
                                 
                                    Na základe každoročného posúdenia rizika a bez toho, aby boli dotknuté vnútroštátne právne predpisy stanovujúce ďalšie požiadavky, sa zavedie bezpečnostný plán, ktorý zahŕňa všetky aspekty od predchádzania rizikám a ich zmierňovania až po reakciu v spolupráci s orgánmi presadzovania práva.
                                 
                              
                                    —
                                 
                                 
                                    Bezpečná a chránená parkovacia plocha má vymenovanú osobu zodpovednú za postupy personálu v prípade incidentov. Personál bezpečnej a chránenej parkovacej plochy musí mať vždy prístup k úplnému zoznamu miestnych orgánov presadzovania práva.
                                 
                              
                                    —
                                 
                                 
                                    Je zavedený postup pre prípady, keď sú na bezpečnej a chránenej parkovacej ploche zaparkované neoprávnené vozidlá. Tento postup je na bezpečnej a chránenej parkovacej ploche jasne vyvesený.
                                 
                              
                                    —
                                 
                                 
                                    Nahlasovanie incidentov a trestných činov personálu a polícii je uľahčené vďaka tomu, že na bezpečnej a chránenej parkovacej ploche je vyvesený jasný postup.
                                 
                              
                  b)   Strieborná úroveň
            
            
               
                  Tabuľka 3
               
            
            
                        STRIEBORNÁ ÚROVEŇ
                     
                  
                        Obvod
                     
                     
                        
                                    —
                                 
                                 
                                    Obvod bezpečnej a chránenej parkovacej plochy je zaistený minimálne fyzickým odradzujúcim prostriedkom, ktorá zabraňuje prejazdu a umožňuje vjazd na bezpečnú a chránenú parkovaciu plochu a výjazd z nej iba cez vymedzené miesta vjazdu a výjazdu. Obvod bezpečnej a chránenej parkovacej plochy je zaistený prostredníctvom nepretržitého videomonitorovania a nahrávania, ako aj vizuálnym odradzujúcim prostriedkom.
                                 
                              
                                    —
                                 
                                 
                                    Kamerový systém CCTV musí mať minimálne schopnosť nepretržitého digitálneho nahrávania (päť snímok za sekundu) alebo musí byť založený na detekcii pohybu so záznamom pred ním a po ňom a kamerami so skutočným denným a nočným videním s HD rozlíšením 720 pixelov.
                                 
                              
                                    —
                                 
                                 
                                    Prevádzkovateľ bezpečnej a chránenej parkovacej plochy vykonáva bežnú kontrolu kamerového systému CCTV raz za 72 hodín, pričom záznam o nej sa musí uchovávať jeden týždeň.
                                 
                              
                                    —
                                 
                                 
                                    Prevádzkovateľ bezpečnej a chránenej parkovacej plochy vykonáva funkčnú kontrolu kamerového systému CCTV aspoň raz za 48 hodín.
                                 
                              
                                    —
                                 
                                 
                                    Údaje z kamerového systému CCTV sa musia uchovávať 30 dní, pokiaľ platné vnútroštátne právne predpisy alebo právne predpisy Únie nepožadujú kratšie obdobie uchovávania. V takom prípade sa uplatňuje najdlhšie obdobie uchovávania, ktoré povoľuje zákon.
                                 
                              
                                    —
                                 
                                 
                                    Bezpečná a chránená parkovacia plocha má kamerový systém CCTV so zárukou, uzavretú dohodu o úrovni poskytovaných služieb alebo preukáže schopnosť vykonávať vlastnú údržbu. Kamerové systémy CCTV na bezpečnej a chránenej parkovacej ploche obsluhujú kvalifikovaní technici.
                                 
                              
                                    —
                                 
                                 
                                    Obvod bezpečnej a chránenej parkovacej plochy je osvetlený intenzitou 20 luxov.
                                 
                              
                                    —
                                 
                                 
                                    Akákoľvek vegetácia okolo obvodu bezpečnej a chránenej parkovacej plochy sa musí orezať, aby sa zabezpečila dobrá viditeľnosť.
                                 
                              
                  
                        Parkovacia plocha
                     
                     
                        
                                    —
                                 
                                 
                                    Vhodné značenie uvádza, že vjazd na parkovaciu plochu je povolený len pre nákladné vozidlá a oprávnené vozidlá.
                                 
                              
                                    —
                                 
                                 
                                    Fyzické kontroly alebo kontroly diaľkového dohľadu sa vykonávajú minimálne dvakrát za 24 hodín a aspoň raz cez deň a raz počas noci.
                                 
                              
                                    —
                                 
                                 
                                    Všetky existujúce pruhy pre vozidlá a chodcov na parkovacej ploche sú osvetlené intenzitou 15 luxov.
                                 
                              
                                    —
                                 
                                 
                                    Akákoľvek vegetácia na parkovacej ploche sa musí orezať, aby sa zabezpečila dobrá viditeľnosť.
                                 
                              
                  
                        Vjazd/výjazd
                     
                     
                        
                                    —
                                 
                                 
                                    Miesta vjazdu na bezpečnú a chránenú parkovaciu plochu a výjazdu z nej sú osvetlené intenzitou 25 luxov a zaistené bariérami. Tieto bariéry sú vybavené hlasovým komunikačným systémom a systémom predaja lístkov.
                                 
                              
                                    —
                                 
                                 
                                    Vo všetkých miestach vjazdu na bezpečnú a chránenú parkovaciu plochu a výjazdu z nej je nainštalovaný fungujúci kamerový systém CCTV s dobrou kvalitou obrazu. Požiadavky na kamerový systém CCTV v časti „obvod“ tejto úrovne bezpečnosti sa vzťahujú aj na kamerový systém CCTV v miestach vjazdu a výjazdu.
                                 
                              
                  
                        Postupy personálu
                     
                     
                        
                                    —
                                 
                                 
                                    Na základe každoročného posúdenia rizika a bez toho, aby boli dotknuté vnútroštátne právne predpisy stanovujúce ďalšie požiadavky, sa zavedie bezpečnostný plán na preskúmanie konkrétnych rizík, ktorým čelí bezpečná a chránená parkovacia plocha z hľadiska faktorov, ako sú jej umiestnenie, typy používateľov, podmienky v oblasti bezpečnosti dopravy, miera trestnej činnosti a všeobecné bezpečnostné hľadiská.
                                 
                              
                                    —
                                 
                                 
                                    Bezpečná a chránená parkovacia plocha má vymenovanú osobu zodpovednú za postupy personálu v prípade incidentov. Personál bezpečnej a chránenej parkovacej plochy musí mať vždy prístup k úplnému zoznamu miestnych orgánov presadzovania práva.
                                 
                              
                                    —
                                 
                                 
                                    Je zavedený postup pre prípady, keď sú na bezpečnej a chránenej parkovacej ploche zaparkované neoprávnené vozidlá. Tento postup je na bezpečnej a chránenej parkovacej ploche jasne vyvesený.
                                 
                              
                                    —
                                 
                                 
                                    Nahlasovanie incidentov a trestných činov personálu a polícii je uľahčené vďaka tomu, že na bezpečnej a chránenej parkovacej ploche je vyvesený jasný postup.
                                 
                              
                                    —
                                 
                                 
                                    Pomoc používateľom je dispozícii nepretržite.
                                 
                              
                  c)   Zlatá úroveň
            
            
               
                  Tabuľka 4
               
            
            
                        ZLATÁ ÚROVEŇ
                     
                  
                        Obvod
                     
                     
                        
                                    —
                                 
                                 
                                    Obvod bezpečnej a chránenej parkovacej plochy je zabezpečený fyzickou bariérou vysokou aspoň 1,8 metra. Medzi bariérou a parkovacou plochou je jednometrová voľná zóna.
                                 
                              
                                    —
                                 
                                 
                                    Sú zavedené opatrenia na predchádzanie neúmyselnému poškodeniu bariér.
                                 
                              
                                    —
                                 
                                 
                                    Obvod bezpečnej a chránenej parkovacej plochy je osvetlený intenzitou 25 luxov.
                                 
                              
                                    —
                                 
                                 
                                    Celý obvod bezpečnej a chránenej parkovacej plochy sa nepretržite monitoruje kamerovým systémom, ktorý pokrýva všetky miesta.
                                 
                              
                                    —
                                 
                                 
                                    Kamerový systém CCTV musí mať minimálne schopnosť nepretržitého nahrávania (päť snímok za sekundu) alebo musí byť založený na detekcii pohybu so záznamom pred ním a po ňom a kamerami so skutočným denným a nočným videním s HD rozlíšením 720 pixelov.
                                 
                              
                                    —
                                 
                                 
                                    Prevádzkovateľ bezpečnej a chránenej parkovacej plochy vykonáva bežnú kontrolu kamerového systému CCTV raz za 48 hodín, pričom záznam o nej sa musí uchovávať jeden týždeň.
                                 
                              
                                    —
                                 
                                 
                                    Prevádzkovateľ bezpečnej a chránenej parkovacej plochy vykonáva kontrolu funkčnosti kamerového systému CCTV aspoň raz za 24 hodín.
                                 
                              
                                    —
                                 
                                 
                                    Údaje z kamerového systému CCTV sa musia uchovávať 30 dní, pokiaľ platné vnútroštátne právne predpisy alebo právne predpisy Únie nepožadujú kratšie obdobie uchovávania. V takom prípade sa uplatňuje najdlhšie možné obdobie uchovávania, ktoré povoľuje zákon.
                                 
                              
                                    —
                                 
                                 
                                    Bezpečná a chránená parkovacia plocha má kamerový systém CCTV so zárukou, uzavretú dohodu o úrovni poskytovaných služieb aspoň s jednou servisnou prehliadkou ročne, ktorú vykonáva na mieste kvalifikovaná špecializovaná organizácia, alebo preukáže schopnosť vykonávať vlastnú údržbu. Kamerové systémy CCTV na bezpečnej a chránenej parkovacej ploche obsluhujú kvalifikovaní technici.
                                 
                              
                                    —
                                 
                                 
                                    Kamerový systém CCTV a prístup k udalostiam sú synchronizované prostredníctvom spoločného záznamového softvéru.
                                 
                              
                                    —
                                 
                                 
                                    V prípade výpadku siete sa celý kamerový systém CCTV a všetky prístupy k udalostiam lokálne uložia a nahrajú po opätovnom nadviazaní spojenia s centrálnym registračným zariadením.
                                 
                              
                                    —
                                 
                                 
                                    Akákoľvek vegetácia okolo obvodu bezpečnej a chránenej parkovacej plochy sa musí orezať, aby sa zabezpečila dobrá viditeľnosť.
                                 
                              
                  
                        Parkovacia plocha
                     
                     
                        
                                    —
                                 
                                 
                                    Vhodné značenie uvádza, že vjazd na parkovaciu plochu je povolený len pre nákladné vozidlá a oprávnené vozidlá.
                                 
                              
                                    —
                                 
                                 
                                    Fyzické kontroly alebo kontroly diaľkového dohľadu sa vykonávajú minimálne dvakrát za 24 hodín a aspoň raz cez deň a raz počas noci.
                                 
                              
                                    —
                                 
                                 
                                    Jazdné pruhy na parkovacej ploche a pruhy pre chodcov sú označené a osvetlené intenzitou 15 luxov.
                                 
                              
                                    —
                                 
                                 
                                    Akákoľvek vegetácia na parkovacej ploche sa musí orezať, aby sa zabezpečila dobrá viditeľnosť.
                                 
                              
                  
                        Vjazd/výjazd
                     
                     
                        
                                    —
                                 
                                 
                                    Miesta vjazdu na bezpečnú a chránenú parkovaciu plochu a výjazdu z nej sú osvetlené intenzitou 25 luxov a zaistené bariérami s ochranou proti podlezeniu a prelezeniu a semaformi.
                                 
                              
                                    —
                                 
                                 
                                    Vo všetkých miestach vjazdu na bezpečnú a chránenú parkovaciu plochu a výjazdu z nej je nainštalovaný fungujúci kamerový systém CCTV s dobrou kvalitou obrazu. Miesta vjazdu a výjazdu sú vybavené technológiou na rozpoznávanie evidenčných čísel vozidiel. Záznamy o vjazde a výjazde vozidiel sa uchovávajú podľa uplatniteľných vnútroštátnych právnych predpisov alebo právnych predpisov Únie,
                                 
                              
                                    —
                                 
                                 
                                    Miesta vjazdu na bezpečnú a chránenú parkovaciu plocha a výjazdu z nej sú zaistené mechanizmami na odhaľovanie neoprávnených vniknutí a predchádzanie takýmto vniknutiam, ako sú vstupné turnikety pre chodcov vysoké aspoň 1,80 metra. Prístupové miesta k službám, ako sú toalety, reštaurácie a obchody, sú vybavené trojramennými turniketmi v prípade, že existuje priamy prístup medzi parkovacou plochou a uvedenými službami.
                                 
                              
                  
                        Postupy personálu
                     
                     
                        
                                    —
                                 
                                 
                                    Na základe každoročného posúdenia rizika a bez toho, aby boli dotknuté vnútroštátne právne predpisy stanovujúce ďalšie požiadavky, sa zavedie bezpečnostný plán na preskúmanie konkrétnych rizík, ktorým čelí bezpečná a chránená parkovacia plocha v dôsledku faktorov, ako sú jej umiestnenie, typy klientov, podmienky v oblasti bezpečnosti dopravy, miera trestnej činnosti a všeobecné bezpečnostné hľadiská.
                                 
                              
                                    —
                                 
                                 
                                    Na základe každoročného posúdenia rizík a bez toho, aby boli dotknuté vnútroštátne právne predpisy stanovujúce ďalšie požiadavky, sa zavedie plán na zabezpečenie kontinuity činností. Zahŕňa podrobné opatrenia, ako reagovať na rušivé incidenty a udržiavať vykonávanie kritických činností počas incidentu. Prevádzkovateľ bezpečnej a chránenej parkovacej plochy je schopný preukázať vykonávanie uvedených opatrení.
                                 
                              
                                    —
                                 
                                 
                                    Je zavedený postup pre prípady, keď sú na bezpečnej a chránenej parkovacej ploche zaparkované neoprávnené vozidlá. Tento postup je na bezpečnej a chránenej parkovacej ploche jasne vyvesený.
                                 
                              
                                    —
                                 
                                 
                                    Pomoc používateľom je dostupná nepretržite.
                                 
                              
                                    —
                                 
                                 
                                    Nahlasovanie incidentov a trestných činov personálu a polícii je uľahčené vďaka tomu, že na bezpečnej a chránenej parkovacej ploche je vyvesený jasný postup.
                                 
                              
                                    —
                                 
                                 
                                    Vymenuje sa osoba zodpovedná za postupy personálu.
                                 
                              
                                    —
                                 
                                 
                                    Systém správy parkovacej plochy je pripravený na prenos údajov vo formáte DATEX II.
                                 
                              
                  d)   Platinová úroveň
            
            
               
                  Tabuľka 5
               
            
            
                        PLATINOVÁ ÚROVEŇ
                     
                  
                        Obvod
                     
                     
                        
                                    —
                                 
                                 
                                    Obvod bezpečnej a chránenej parkovacej plochy je zabezpečený neprerušenou bariérou vysokou aspoň 1,8 metra s odradzujúcimi prostriedkami proti prelezeniu. Medzi bariérou a parkovacou plochou je jednometrová voľná zóna.
                                 
                              
                                    —
                                 
                                 
                                    Sú zavedené opatrenia na predchádzanie úmyselnému a neúmyselnému poškodeniu bariér.
                                 
                              
                                    —
                                 
                                 
                                    Obvod bezpečnej a chránenej parkovacej plochy je osvetlený intenzitou 25 luxov.
                                 
                              
                                    —
                                 
                                 
                                    Celý obvod bezpečnej a chránenej parkovacej plochy sa nepretržite monitoruje kamerovým systémom, ktorý pokrýva všetky miesta.
                                 
                              
                                    —
                                 
                                 
                                    Kamerový systém CCTV musí mať minimálne schopnosť nepretržitého digitálneho nahrávania (päť snímok za sekundu) alebo musí byť založený na detekcii pohybu so záznamom pred ním a po ňom a kamerami so skutočným denným a nočným videním s HD rozlíšením 720 pixelov.
                                 
                              
                                    —
                                 
                                 
                                    Prevádzkovateľ bezpečnej a chránenej parkovacej plochy vykonáva bežnú kontrolu kamerového systému CCTV raz za 48 hodín, pričom záznam o nej sa musí uchovávať jeden týždeň.
                                 
                              
                                    —
                                 
                                 
                                    Prevádzkovateľ bezpečnej a chránenej parkovacej plochy vykonáva kontrolu funkčnosti kamerového systému CCTV aspoň raz za 24 hodín.
                                 
                              
                                    —
                                 
                                 
                                    Údaje z kamerového systému CCTV sa musia uchovávať 30 dní, pokiaľ platné vnútroštátne právne predpisy alebo právne predpisy Únie nepožadujú kratšie obdobie uchovávania. V takom prípade sa uplatňuje najdlhšie možné obdobie uchovávania, ktoré povoľuje zákon.
                                 
                              
                                    —
                                 
                                 
                                    Bezpečná a chránená parkovacia plocha má kamerový systém CCTV so zárukou, uzavretú dohodu o úrovni poskytovaných služieb aspoň s dvoma servisnými prehliadkami ročne, ktoré vykonáva na mieste kvalifikovaná špecializovaná organizácia, alebo preukáže schopnosť vykonávať vlastnú údržbu. Kamerové systémy CCTV na bezpečnej a chránenej parkovacej ploche obsluhujú kvalifikovaní technici.
                                 
                              
                                    —
                                 
                                 
                                    Kamerový systém CCTV a prístup k udalostiam sú synchronizované prostredníctvom spoločného záznamového softvéru.
                                 
                              
                                    —
                                 
                                 
                                    Bezpečnostné udalosti z kamerového systému CCTV na parkovisku kontroluje personál pomocou webovej klientskej aplikácie. V prípade výpadku siete sa celý kamerový systém CCTV a všetky prístupy k udalostiam lokálne uložia a nahrajú po opätovnom nadviazaní spojenia s centrálnym registračným zariadením.
                                 
                              
                                    —
                                 
                                 
                                    Keď zamestnanci bezpečnostnej služby nie sú na mieste, obraz kamerového systému CCTV sa kontroluje na diaľku (nepretržite) externým monitorovacím a poplachovým prijímacím centrom.
                                 
                              
                                    —
                                 
                                 
                                    Kamerový systém CCTV spustí poplach v prípade vniknutia, ako aj prelezenia bariéry, a to zvukovou alebo svetelnou signalizáciou na parkovisku, ako aj v monitorovacích a poplachových prijímacích centrách.
                                 
                              
                                    —
                                 
                                 
                                    Akákoľvek vegetácia okolo obvodu bezpečnej a chránenej parkovacej plochy sa musí orezať, aby sa zabezpečila dobrá viditeľnosť.
                                 
                              
                  
                        Parkovacia plocha
                     
                     
                        
                                    —
                                 
                                 
                                    Vhodné značenie uvádza, že vjazd na parkovaciu plochu je povolený len pre nákladné vozidlá a oprávnené vozidlá.
                                 
                              
                                    —
                                 
                                 
                                    Jazdné pruhy na parkovacej ploche a pruhy pre chodcov sú označené a osvetlené intenzitou 15 luxov.
                                 
                              
                                    —
                                 
                                 
                                    Akákoľvek vegetácia na parkovacej ploche sa musí orezať, aby sa zabezpečila dobrá viditeľnosť.
                                 
                              
                                    —
                                 
                                 
                                    Personál je prítomný nepretržite alebo parkovisko je pod video dohľadom.
                                 
                              
                                    —
                                 
                                 
                                    Požiadavky na kamerový systém CCTV v časti „obvod“ tejto úrovne bezpečnosti sa vzťahujú aj na kamerový systém CCTV na parkovacej ploche.
                                 
                              
                  
                        Vjazd/výjazd
                     
                     
                        
                                    —
                                 
                                 
                                    Miesta vjazdu na bezpečnú a chránenú parkovaciu plochu a výjazdu z nej sú osvetlené intenzitou 25 luxov a zaistené bránami s ochranou proti podlezeniu a prelezeniu alebo bariérami s ochranou proti podlezeniu a prelezeniu doplnené stĺpikmi.
                                 
                              
                                    —
                                 
                                 
                                    Vo všetkých miestach vjazdu na bezpečnú a chránenú parkovaciu plochu a výjazdu z nej je nainštalovaný fungujúci kamerový systém CCTV s dobrou kvalitou obrazu. Miesta vjazdu a výjazdu vrátane miest vchodu a východu pre chodcov sa monitorujú v reálnom čase.
                                 
                              
                                    —
                                 
                                 
                                    Požiadavky na kamerový systém CCTV v časti „obvod“ tejto úrovne bezpečnosti sa vzťahujú aj na kamerový systém CCTV v miestach vjazdu a výjazdu.
                                 
                              
                                    —
                                 
                                 
                                    Miesta vjazdu na bezpečnú a chránenú parkovaciu plocha a výjazdu z nej sú zaistené mechanizmami na odhaľovanie neoprávnených vniknutí a predchádzanie takýmto vniknutiam, ako sú vstupné turnikety pre chodcov vysoké aspoň 1,80 metra. Prístupové miesta k službám, ako sú toalety, reštaurácie a obchody, sú vybavené trojramennými turniketmi v prípade, že existuje priamy prístup medzi parkovacou plochou a uvedenými službami.
                                 
                              
                                    —
                                 
                                 
                                    Miesta vjazdu na bezpečnú a chránenú parkovaciu plochu a výjazdu z nej sú vybavené technológiou na rozpoznávanie evidenčných čísel vozidiel. Pri výjazde z bezpečnej a chránenej parkovacej plochy zamestnanci bezpečnostnej služby overia, či sa evidenčné číslo vozidla zhoduje s identifikátorom v systéme na overovanie vjazdu a výjazdu, napr. parkovacím lístkom, čítačkou RFID alebo kódom QR. Záznamy o vozidlách, ktoré vošli na bezpečnú a chránenú parkovaciu plochu a vyšli z nej, sa uchovávajú v súlade s uplatniteľnými vnútroštátnymi právnymi predpismi alebo právnymi predpismi Únie.
                                 
                              
                                    —
                                 
                                 
                                    Miesta vjazdu na bezpečnú a chránenú parkovaciu plochu a výjazdu z nej sú zabezpečené prostredníctvom dvojstupňového systému overovania, ktorý zahŕňa kontrolu evidenčnej značky vozidla a ďalšiu relevantnú metódu zvolenú bezpečnou a chránenou parkovacou plochu, ktorá umožní identifikáciu a overenie vodičov, každej osoby, ktorá sprevádza vodiča, a každej ďalšej oprávnenej osoby, ktorá vstupuje na parkovisko.
                                 
                              
                                    —
                                 
                                 
                                    Každá potenciálna vrátnica je schopná odolať vonkajšiemu útoku v a je vybavená mechanizmom ma na uzatvorenie dverí vrátnice.
                                 
                              
                  
                        Postupy personálu
                     
                     
                        
                                    —
                                 
                                 
                                    Na základe každoročného posúdenia rizika a bez toho, aby boli dotknuté vnútroštátne právne predpisy stanovujúce ďalšie požiadavky, sa zavedie bezpečnostný plán na preskúmanie konkrétnych rizík, ktorým čelí bezpečná a chránená parkovacia plocha v dôsledku faktorov, ako sú jej umiestnenie, typy klientov, podmienky v oblasti bezpečnosti dopravy, miera trestnej činnosti a všeobecné bezpečnostné hľadiská.
                                 
                              
                                    —
                                 
                                 
                                    Na základe každoročného posúdenia rizík a bez toho, aby boli dotknuté vnútroštátne právne predpisy stanovujúce ďalšie požiadavky, sa zavedie plán na zabezpečenie kontinuity činností. Zahŕňa podrobné opatrenia, ako reagovať na rušivé incidenty a udržiavať vykonávanie kritických činností počas incidentu. Prevádzkovateľ bezpečnej a chránenej parkovacej plochy je schopný preukázať vykonávanie uvedených opatrení.
                                 
                              
                                    —
                                 
                                 
                                    Je zavedený postup pre prípady, keď sú na bezpečnej a chránenej parkovacej ploche zaparkované neoprávnené vozidlá. Tento postup je na bezpečnej a chránenej parkovacej ploche jasne vyvesený.
                                 
                              
                                    —
                                 
                                 
                                    Pomoc používateľom je dostupná nepretržite.
                                 
                              
                                    —
                                 
                                 
                                    Nahlasovanie incidentov a trestných činov personálu a polícii je uľahčené vďaka tomu, že na bezpečnej a chránenej parkovacej ploche je vyvesený jasný postup.
                                 
                              
                                    —
                                 
                                 
                                    Vymenuje sa osoba zodpovedná za postupy personálu.
                                 
                              
                                    —
                                 
                                 
                                    Používa sa technická používateľská príručka.
                                 
                              
                                    —
                                 
                                 
                                    Sú zavedené postupy pre reakciu na poplach.
                                 
                              
                                    —
                                 
                                 
                                    Systém správy parkovacej plochy je pripravený na prenos údajov vo formáte DATEX II.
                                 
                              
                                    —
                                 
                                 
                                    Bezpečná rezervácia je k dispozícii telefonicky, kontaktnými formulármi, elektronickou poštou, aplikáciami alebo platformami rezervácie. Ak sa rezervácia ponúka prostredníctvom aplikácií alebo podobného systému rezervácie, prenos údajov musí prebiehať v reálnom čase.
                                 
                              
                  
      
      
         
            PRÍLOHA II
            NORMY A POSTUPY CERTIFIKÁCIE
            A.   Certifikačné orgány a odborná príprava audítorov
            
            
                        1.
                     
                     
                        Certifikáciu bezpečných a chránených parkovacích plôch uvedených v článku 8a ods. 1 nariadenia (ES) č. 561/2006 majú právo vykonávať iba certifikačné orgány a audítori, ktorí spĺňajú požiadavky stanovené v tejto prílohe.
                     
                  
                        2.
                     
                     
                        Certifikačné orgány, ktorých audítori vykonávajú audity na účely certifikácie bezpečných a chránených parkovacích plôch v súlade s normami stanovenými v prílohe I, musia mať skupinovú akreditáciu v súlade s ISO 17021.
                     
                  
                        3.
                     
                     
                        Audítori, ktorí vykonávajú certifikačné audity na účely certifikácie bezpečných a chránených parkovacích plôch v súlade s normami stanovenými v prílohe I, majú zmluvný vzťah s certifikačným orgánom.
                     
                  
                        4.
                     
                     
                        Certifikačné orgány v súlade s ISO 17021 zabezpečia, aby audítori, ktorí vykonávajú audity na účely certifikácie bezpečných a chránených parkovacích plôch, boli riadne vyškolení.
                     
                  
                        5.
                     
                     
                        Audítori certifikačných orgánov úspešne absolvujú odbornú prípravu pre audítorov týkajúcu sa najnovšej verzie noriem uvedených v prílohe I, ktorá zahŕňa teoretickú a praktickú časť.
                     
                  
                        6.
                     
                     
                        Audítori certifikačných orgánov majú dobrú odbornú znalosť angličtiny, ako aj znalosť príslušného miestneho jazyka členského štátu, v ktorom vykonávajú audit.
                     
                  
                        7.
                     
                     
                        Certifikačné orgány, ktoré chcú certifikovať bezpečné a chránené parkovacie plochy, musia predložiť Komisii dokumenty preukazujúce, že spĺňajú všetky požiadavky podľa tohto oddielu. Ak certifikačný orgán spĺňa všetky kritériá stanovené v tomto oddiele, názov a kontaktné údaje tohto certifikačného orgánu sa zverejnia na oficiálnom webovom sídle uvedenom v článku 8a ods. 1 nariadenia (ES) č. 561/2006.
                     
                  B.   Postupy pri certifikačných auditoch, neohlásených auditoch a zrušení certifikátu bezpečného a zabezpečeného parkoviska
            
            
                        1.
                     
                     
                        Certifikačné audity bezpečných a chránených parkovacích plôch sa uskutočňujú fyzicky. Prevádzkovatelia parkovísk, ktorí chcú získať certifikát v súlade s normami Únie stanovenými v prílohe I, požiadajú certifikačný orgán o vykonanie certifikačného auditu na mieste.
                     
                  
                        2.
                     
                     
                        Tri mesiace pred skončením platnosti certifikátu požiadajú prevádzkovatelia bezpečných a chránených parkovacích plôch, ktorí chcú svoju certifikáciu obnoviť, certifikačný orgán podľa vlastného výberu o opätovný audit. Vykoná sa recertifikačný audit a výsledky sa oznámia prevádzkovateľovi parkoviska pred uplynutím platnosti súčasného certifikátu.
                     
                  
                        3.
                     
                     
                        Ak z dôvodu mimoriadnych okolností, ktoré certifikačný orgán ani prevádzkovateľ bezpečnej a chránených parkovacích plôch nemohli predvídať, nemôže certifikačný orgán vykonať požadovaný recertifikačný audit, môže certifikačný orgán rozhodnúť o predĺžení platnosti súčasného certifikátu až o šesť mesiacov. Takéto predĺženie možno obnoviť iba raz.
                        Certifikačný orgán oznámi dôvody takéhoto predĺženia Komisii a príslušné informácie sa sprístupnia na jednotnom oficiálnom webovom sídle uvedenom v článku 8a ods. 1 nariadenia (ES) č. 561/2006.
                     
                  
                        4.
                     
                     
                        Počas obdobia platnosti certifikátu bezpečnej a chránenej parkovacej plochy vykoná príslušný certifikačný orgán aspoň jeden neohlásený audit noriem stanovených v prílohe I.
                     
                  
                        5.
                     
                     
                        Certifikačný orgán bezodkladne oznámi výsledky recertifikačných auditov a neohlásených auditov prevádzkovateľovi bezpečnej a chránenej parkovacej plochy.
                     
                  
                        6.
                     
                     
                        Ak certifikačný orgán po recertifikačnom audite alebo neohlásenom audite zistí, že bezpečná a chránená parkovacia plocha už nespĺňa jednu alebo viac požiadaviek certifikácie, oznámi prevádzkovateľovi podrobnosti o zistených nedostatkoch a navrhne opatrenia na ich nápravu. Certifikačný orgán umožní prevádzkovateľovi vyriešiť tieto nedostatky v lehote stanovenej audítorom, pričom zohľadní závažnosť zistených nedostatkov. Prevádzkovateľ informuje certifikačný orgán o opatreniach prijatých na nápravu týchto nedostatkov a pred koncom obdobia poskytne všetky potrebné informácie.
                     
                  
                        7.
                     
                     
                        Certifikačný orgán vykoná posúdenie nápravných opatrení uplatnených prevádzkovateľom do štyroch týždňov. Ak zistí, že bezpečná a chránená parkovacia plocha spĺňa všetky minimálne požiadavky na služby stanovené v prílohe I a všetky požiadavky certifikácie týkajúce sa bezpečnosti, vydá nový certifikát o audite pre požadovanú úroveň. V prípade neohláseného auditu zostáva ten istý certifikát o audite v platnosti až do jeho uplynutia.
                     
                  
                        8.
                     
                     
                        Ak certifikačný orgán zistí, že bezpečná a chránená parkovacia plocha spĺňa všetky minimálne požiadavky na služby uvedené v prílohe I a požiadavky týkajúce bezpečnosti inej úrovne bezpečnosti, ako je tá, na ktorú sa vzťahuje existujúci certifikát, vydá nový certifikát o audite pre zodpovedajúcu úroveň bezpečnosti. V prípade neohláseného auditu sa vydá nový certifikát o audite so zodpovedajúcou úrovňou bezpečnosti a s tým istým dátumom uplynutia platnosti, ako má certifikát o audite, ktorý nahrádza.
                     
                  
                        9.
                     
                     
                        Ak po recertifikačnom audite alebo neohlásenom audite a posúdení akýchkoľvek následných nápravných opatrení certifikačný orgán zistí, že bezpečná a chránená parkovacia plocha nespĺňa minimálne požiadavky na služby alebo nespĺňa jednu alebo viac požiadaviek týkajúcich sa bezpečnosti, na ktoré sa vzťahuje platný certifikát, certifikačný orgán certifikát zruší. Certifikačný orgán o tom bezodkladne informuje prevádzkovateľa, ktorý je zodpovedný za odstránenie všetkých odkazov na normy Únie týkajúce sa bezpečných a chránených parkovacích plôch na svojom parkovisku.
                     
                  
                        10.
                     
                     
                        Ak prevádzkovateľ bezpečného a chráneného parkoviska nesúhlasí s výsledkom auditu, má v súlade s normou ISO 17021 možnosť odvolať sa na certifikačný orgán, ktorý audit vykonal. Po preskúmaní odvolania môže certifikačný orgán rozhodnúť, že certifikát o audite nezruší alebo vydá nový certifikát o audite pre inú úroveň bezpečnosti.
                     
                  C.   Požiadavky, ktoré majú certifikačné orgány splniť po audite, a poskytovanie informácií
            
            
                        1.
                     
                     
                        Certifikačný orgán po úspešnom certifikačnom audite alebo recertifikačnom audite vydá bezodkladne certifikát o audite prevádzkovateľovi parkoviska a kópiu bezodkladne zašle prevádzkovateľovi certifikovaného bezpečnej a chránenej parkovacej plochy a Komisii. Komisiu informuje aj vtedy, keď na základe auditu došlo k zrušeniu certifikátu o audite alebo sa zmenila úroveň bezpečnosti bezpečných a chránených parkovacích plôch. Certifikát o audite má platnosť tri roky.
                     
                  
                        2.
                     
                     
                        Komisia v súlade s článkom 8a ods. 1 nariadenia (ES) č. 561/2006 zabezpečí, aby príslušné informácie o bezpečných a chránených parkovacích plochách, ktoré sú certifikované v súlade s normami stanovenými v prílohe I k tomu nariadeniu, boli k dispozícii a aktualizované na jednotnom oficiálnom webovom sídle.
                     
                  
                        3.
                     
                     
                        Certifikačné orgány zavedú pre používateľov bezpečných a chránených parkovacích plôch online mechanizmus na podávanie sťažností.
                     
                  
                        4.
                     
                     
                        Na účely článku 8a ods. 4 nariadenia (ES) č. 561/2006 spolupracujú certifikačné orgány s Komisiou pri výmene informácií a získanej spätnej väzby s cieľom navrhnúť prípadné zlepšenia alebo objasnenia noriem uvedených v prílohe I k tomuto nariadeniu.